Diari Oficial de la Generalitat Valenciana


Sumari del DOGV 6969, del 20-02-2013 (2013/1823)

RESOLUCIÓ de 18 de febrer de 2013, de la directora general del Secretariat del Consell i Relacions amb les Corts, per la qual es disposa la publicació del conveni entre l'Institut de Salut Carles III i l'Institut Valencià d'Investigacions Agràries pel qual es regula la subvenció nominativa prevista en els Pressupostos Generals de l'Estat per a l'any 2012 per al desenrotllament del Projecte RE-LAB i s'establixen les condicions de la concessió.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6969

Data del DOGV
:   20-02-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/1823


Data del document
:   18-02-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 18 de febrer de 2013, de la directora general del Secretariat del Consell i Relacions amb les Corts, per la qual es disposa la publicació del conveni entre l'Institut de Salut Carles III i l'Institut Valencià d'Investigacions Agràries pel qual es regula la subvenció nominativa prevista en els Pressupostos Generals de l'Estat per a l'any 2012 per al desenrotllament del Projecte RE-LAB i s'establixen les condicions de la concessió. [2013/1823]  
  
L'Institut de Salut Carles III i l'Institut Valencià d'Investigacions Agràries han subscrit, després de la tramitació prèvia reglamentària, els dies 5 de setembre i 7 d'agost de 2012, respectivament, el conveni pel qual es regula la subvenció nominativa prevista en els Pressupostos Generals de l'Estat per a l'any 2012 per al desenrotllament del Projecte RE-LAB i s'establixen les condicions de la concessió.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0135/2013 i que figura com a annex d'esta resolució.  
  
València, 18 de febrer de 2013.- La directora general del Secretariat del Consell i Relacions amb les Corts: Marta Martí Arador.  
  
  
Conveni entre l'Institut de Salut Carles III i l'Institut Valencià d'Investigacions Agràries pel qual es regula la subvenció nominativa prevista en els Pressupostos Generals de l'Estat per a l'any 2012 per al desenrotllament del Projecte RE-LAB i s'establixen les condicions de la concessió  
  
Reunits  
D'una part, Maritina Hernández Miñana, consellera d'Agricultura, Pesca i Alimentació i presidenta del Consell rector de l'Institut Valencià d'Investigacions Agràries, entitat autònoma de la Generalitat, amb domicili en carretera Moncada-Náquera, km. 4'5, a Moncada, 46828 València, que actua en nom i representació d'este, basant-se en les atribucions contingudes en la Llei 4/1991, de la Generalitat, de 13 de març, de creació com a entitat autònoma de l'IVIA (DOGV 1506, 18.03.1991); i en l'article 8, apartat 2, del Decret 233/1991, de 9 de desembre, del Consell pel qual s'aprova el seu reglament (DOGV 1700, 10.01.1992) i facultada per a la subscripció del present conveni en virtut de l'Acord del Consell en data 6 de juliol de 2012.  
  
D'una altra part, Joaquín Roberto Arenes Barber, com a director de l'Institut de Salut Carles III, organisme públic d'investigació adscrit al Ministeri d'Economia i Competitivitat a través de la Secretaria d'Estat d'Investigació, Desenrotllament i Innovació, nomenat per Reial Decret 409/2012, de 18 de febrer, actuant en nom i representació del mencionat Institut de Salut Carles III, amb domicili en el carrer Sinesio Delgado, número 6, de Madrid i en exercici de les competències atribuïdes pel Reial Decret 375/2001 pel qual s'aprova l'Estatut de l'Institut de Salut Carles III, modificat per mitjà dels reials decrets 590/2005, de 20 de maig, 246/2009, de 27 de febrer, 1672/2009, de 6 de novembre i 200/2012, de 23 de gener.  
Actuant en virtut de les competències que cada un exercix i legitimats per a la firma del present conveni,  
  
Exposen  
1. Que una de les funcions de l'Institut de Salut Carles III, segons el Reial Decret 375/2001, de 6 d'abril, pel qual s'aprova el seu Estatut és la planificació, foment i coordinació de la investigació i la innovació biomèdica i sanitària, d'acord amb les directrius i objectius proposats pel Govern en matèria de política científica.  
2. Que per l'Orde Ministeri de la Presidència PRE/305/2009, de 10 de febrer, publicada en el Boletín Oficial del Estado número 42, de 18 de febrer de 2009, es crea la Xarxa de Laboratoris d'Alerta Biològica, denominada RE-LAB, la superior direcció de la qual s'encomana al Ministeri de Ciència i Innovació, a través de l'Institut de Salut Carles III.  
La RE-LAB es configura com una infraestructura de naturalesa cientificotècnica, formada per laboratoris de referència, per al suport operatiu al Sistema Nacional de Conducció de Situacions de Crisi davant de riscos i amenaces per agents biològics perillosos.  
3. Que la RE-LAB està constituïda, entre altres, pels laboratoris de virologia i immunologia i bacteriologia del Centre de Protecció Vegetal i Biotecnologia de l'Institut Valencià d'Investigacions Agràries, adscrit a la Conselleria d'Agricultura, Pesca i Alimentació de la Generalitat.  
  
Els laboratoris de virologia i immunologia i bacteriologia del Centre de Protecció Vegetal i Biotecnologia de l'Institut Valencià d'Investigacions Agràries, adscrit a la Conselleria d'Agricultura, Pesca i Alimentació de la Generalitat Valenciana estan especialitzats en diagnòstic i detecció d'agents patògens de vegetals i són els laboratoris de referència de la Subdirecció General de Sanitat de la Producció Primària del Ministeri de Medi Ambient i Medi Rural i Marí, per a diagnòstic de virus, viroides i fitoplasmas de plantes llenyoses i de bacteris fitopatógenas, respectivament. L'Institut Valencià d'Investigacions Agràries posseïx instal·lacions de seguretat biològica per a efectuar treballs amb organismes de quarantena, i coordinarà amb altres laboratoris de la pròpia institució i amb altres aliens, accions encaminades a cobrir la detecció, diagnòstic i identificació de l'àmplia gamma d'agents patògens i artròpodes nocius per a les plantes.  
  
4. Que l'article 6 de la mencionada orde determina que la participació dels laboratoris de virologia i immunologia i bacteriologia del Centre de Protecció Vegetal i Biotecnologia de l'Institut Valencià d'Investigacions Agràries, adscrit a la Conselleria d'Agricultura, Pesca i Alimentació de la Generalitat, en la RE-LAB es realitzarà en els termes i amb l'abast i condicions que s'establisquen en el conveni de col·laboració subscrit a este efecte.  
5. Que la Llei General de Subvencions establix en l'article 22.2 a) que podran concedir-se de forma directa les subvencions previstes nominativament en els Pressupostos Generals de l'Estat, en els termes arreplegats en els convenis i en la normativa reguladora d'estes subvencions.  
6. Que en la Llei de Pressupostos Generals de l'Estat per a l'exercici 2011, prorrogada per al 2012, i concretament en el pressupost de gastos de l'Institut de Salut Carles III apareix prevista una subvenció nominativa a favor de l'Institut Valencià d'Investigacions Agràries per a l'execució del projecte RE-LAB.  
D'acord amb l'anterior, i per a complir al que establix la Llei 38/2003, General de Subvencions, s'acorda subscriure el present conveni que es regirà per les següents:  
  
Clàusules  
  
Primera. Objecte  
L'objecte del present conveni és la regulació de la concessió per l'Institut de Salut Carles III d'una subvenció nominativa a favor de l'Institut Valencià d'Investigacions Agràries, per a l'execució durant l'any 2012 del projecte RE-LAB, així com de les condicions d'esta.  
  
  
Segona. Actuacions que corresponen a l'Institut de Salut Carles III  
1. L'Institut de Salut Carles III es compromet a atorgar una subvenció a l'Institut Valencià d'Investigacions Agràries per al desenrotllament del projecte RE-LAB per un import de 72.100 euros.  
2. L'Institut de Salut Carles III procedirà a transferir la quantitat mencionada en l'apartat anterior a la firma del conveni.  
  
Tercera. Actuacions que corresponen a l'Institut Valencià d'Investigacions Agràries  
1. L'Institut Valencià d'Investigacions Agràries es compromet a desenrotllar les seues activitats en l'àmbit de la seguretat biològica, en especial en tot allò que s'ha relacionat amb la detecció i identificació d'agents biològics perillosos en l'àrea de la sanitat vegetal.  
2. L'Institut Valencià d'Investigacions Agràries es compromet a continuar integrat en la RE-LAB en les condicions que fixa l'Orde Ministerial abans mencionada per als altres laboratoris de l'Administració General de l'Estat i a complir tots els seus protocols d'actuació.  
  
3. L'Institut Valencià d'Investigacions Agràries es compromet a destinar els fons aportats per l'Institut de Salut Carles III als gastos de funcionament i manteniment del projecte RE-LAB.  
S'entenen per gastos subvencionables aquells compresos en l'article 31.1 de la Llei 38/2003, de 17 de novembre, General de Subvencions, i en particular els següents gastos de funcionament i manteniment, que hauran d'haver-se realitzat entre l'1 de gener i el 31 de desembre de l'any 2012:  
- Gastos de personal, incloent les quotes, prestacions i gastos socials a càrrec de l'ocupador.  
- Arrendaments i cànons.  
- Reparacions, manteniment i conservació d'instal·lacions de seguretat biològica.  
- Materials i subministraments de qualsevol tipus necessaris per al funcionament dels servicis.  
- Indemnitzacions per raó del servici, incloent gastos de viatge i dietes.  
- Ús de plataformes tecnològiques, servicis científics i tècnics i de cultiu de plantes en condicions controlades d'hivernacle.  
4. L'Institut Valencià d'Investigacions Agràries es compromet, a més de complir amb les condicions imposades i l'execució de l'activitat, a complir els requisits que, com a beneficiari, li exigix la Llei General de Subvencions, i en particular a:  
- L'acreditació del compliment de la finalitat de la subvenció es realitzarà per mitjà de l'aportació davant de l'òrgan concedent de documentació original justificant, acompanyant fotocòpia d'esta per a la seua compulsa i devolució, si així ho sol·licita l'interessat.  
- Compte justificatiu dels gastos efectuats a càrrec de la subvenció concedida, així com de la resta dels ingressos provinents d'altres fonts.  
- Relació detallada dels documents justificatius que s'aporten.  
  
La dita documentació podrà ser substituïda per una memòria econòmica expressiva dels gastos realitzats acompanyada d'un informe d'un auditor de comptes inscrits com a exercent en el Registre Oficial d'Auditors de Comptes. L'auditoria comprendrà l'aplicació de l'ajuda concedida i la gestió d'esta i verificarà en tot cas l'elegibilitat de les operacions de gasto i el compliment de la normativa aplicable en matèria de contractació pública i medi ambient. Els gastos de l'auditoria no podran imputar-se al conveni.  
Amb caràcter addicional, l'Institut Valencià d'Investigacions Agràries presentarà una memòria d'activitats comprensiva de les activitats realitzades i dels seus resultats.  
En tot cas, la documentació justificativa de la subvenció haurà de ser presentada en les oficines de l'Institut de Salut Carles III abans del 30 de gener de 2013.  
5. L'Institut Valencià d'Investigacions Agràries haurà de sotmetre's a les actuacions de comprovació i de control financer que corresponen a l'òrgan concedent de la subvenció i a la Intervenció General de l'Administració de l'Estat i a les previstes en la Llei 38/2003, General de Subvencions i en la legislació aplicable del Tribunal de Comptes, a què facilitaran quanta informació siga requerida a este efecte.  
  
6. L'Institut Valencià d'Investigacions Agràries haurà d'indicar si ha sol·licitat o rebut subvencions d'altres administracions públiques o ens públics o privats, nacionals o internacionals, així com l'import d'estes.  
  
7. L'Institut Valencià d'Investigacions Agràries haurà d'acreditar que es troba al corrent en el compliment de les seues obligacions tributàries i enfront de la Seguretat Social.  
8. L'Institut Valencià d'Investigacions Agràries es compromet a complir amb les altres obligacions previstes en l'article 14 de la Llei General de Subvencions.  
  
Quarta. Finançament i pagament  
1. La subvenció concedida per l'Institut de Salut Carles III es materialitzarà d'acord amb el següent:  
Exercici 2012  
Aplicació pressupostària: 97.757.860V.468.  
Quantia: 72.100 euros.  
2. El pagament de la subvenció atorgada per l'Institut de Salut Carles III es farà efectiu per mitjà de transferència bancària al compte corrent número 3082 1121 13 5052235029, oberta a nom de l'IVIA, a partir de la subscripció del present conveni, previ compliment dels requisits exigits per al pagament de les subvencions per la normativa pressupostària estatal.  
3. En el cas que els gastos a finançar per l'assignació concedida no hagen pogut executar-se íntegrament o comprometre's dins de l'exercici pressupostari, la comissió mixta de seguiment a què es referix la següent clàusula proposarà acordar i l'Institut de Salut Carles III autoritzar la seua afecció a exercicis posteriors perquè esta afecció siga possible.  
  
  
Quinta. Comissió mixta  
Es crea una comissió mixta de seguiment per a verificar el compliment del que establix el present conveni, resoldre les possibles discrepàncies en la seua interpretació o aplicació i exercir les funcions arreplegades en el paràgraf anterior.  
La comissió tindrà la composició següent:  
Per part de l'ISCIII, la subdirectora general de Servicis Aplicats, Formació i Investigació o persona en qui delegue.  
Per part de l'Institut Valencià d'Investigacions Agràries, el director de l'Institut, o persona en qui delegue.  
La constitució i acords d'esta es faran conforme la Llei 30/1992.  
  
  
Sexta. Vigència  
El present conveni entrarà en vigor l'endemà de la seua firma per ambdós parts, havent de realitzar-se les activitats fins al 31 de desembre de 2012. No obstant això, el període d'elegibilitat del gasto s'iniciarà l'1 de gener de 2012.  
  
Sèptima. Extinció  
Serà causa d'extinció del present conveni les causes contingudes en la Llei General de Subvencions i el seu reglament de desplegament.  
  
Octava. Reintegrament. Infraccions i sancions  
Procedirà el reintegrament de la quantitat percebuda, amb exigència d'interés de demora des del moment del pagament de la subvenció en els supòsits i de conformitat amb el que preveu el títol II de la Llei General de Subvencions.  
Així mateix, procediran la devolució total a iniciativa de l'Institut Valencià d'Investigacions Agràries, i la devolució parcial seguint el principi de proporcionalitat d'acord amb els disposat en l'article 37.e) de la Llei General de Subvencions.  
Quant a les possibles infraccions i el règim de sancions caldrà ajustar-se al que disposa el títol IV de la Llei General de Subvencions.  
  
Novena. Règim jurídic i resolució de controvèrsies  
La subvenció a què es referix este conveni queda subjecta en tot cas al que establix la Llei 38/2003, de 17 de novembre, General de Subvencions i al Reial Decret 887/2006, de 21 de juliol, pel que s'aprova el Reglament de la Llei 38/2003.  
Les possibles qüestions litigioses o controvèrsies a què puga donar lloc l'aplicació, interpretació, modificació, efectes i resolució del present conveni, seran resoltes de conformitat amb el que disposa la Llei 29/1998, de 13 de juliol, Reguladora de la Jurisdicció Contenciosa Administrativa.  
I com a mostra de conformitat, les parts subscriuen el present conveni per duplicat i a un sol efecte,  
  
Madrid, 5 de setembre de 2012  
Per l'Institut de Salut Carles III: Joaquín Roberto Arenes Barber.  
  
  
València, 7 d'agost de 2012  
Per l'Institut Valencià d'Investigacions Agràries: Maritina Hernández Miñana.